MUNICIPIUL CRAIOVA

CONSILIUL LOCAL AL MUNICIPIULUI CRAIOVA


HOTĂRÂREA NR.482
          Consiliul Local al Municipiului Craiova, întrunit în şedinţa ordinară din data de 29.10.2009;

Având în vedere raportul nr.128809/2009 întocmit de  Direcţia Servicii publice prin care se propune modificarea Regulamentului privind organizarea şi desfăşurarea activităţii de ridicare, transport şi depozitare vehicule staţionate neregulamentar pe teritoriul municipiului Craiova aprobat prin Hotărârea Consiliului Local al Municipiului Craiova nr.219/2005, republicată şi rapoartele comisiilor de specialitate ale Consiliului Local al Municipiului Craiova nr.348, 349, 350, 353, 354/2009;

În conformitate cu prevederile Ordonanţei de Urgenţă a Guvernului nr.195/2002, republicată, privind circulaţia pe drumurile publice, modificată şi completată de Ordonanţa de Urgenţă a Guvernului nr.69/2007.

În temeiul art. 36 alin.2 care lit. d coroborat cu alin.6 lit a pct.14, art. 45 alin.1 şi art.61 alin.2 din Legea nr. 215/2001,republicată, privind administraţia publică locală;

HOTĂRĂŞTE:

Art.1. Se aprobă modificarea art.5 din  Regulamentului privind organizarea şi desfăşurarea activităţii de ridicare, transport şi depozitare vehicule staţionate neregulamentar pe teritoriul municipiului Craiova şi va avea următorul conţinut:


        “Art.5. Programul de desfăşurare a activităţii de imobilizare şi ridicare vehicule staţionate neregulamentar, este permanent, timp de 24 de ore pe zi, inclusiv în zilele de sâmbătă şi duminică şi în zilele de sărbători legale”.
Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.219/2005, republicată.
Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Servicii Publice vor aduce la îndeplinire prevederile prezentei hotărâri.

